
12. Έραστος, Άρχιππος και Φιλήμονας
Α. Έραστος
1. Διακονία στον απόστολο Παύλο: Πράξ. 19.22α.

2. Αποστολή από την Έφεσο στη Μακεδονία: Πράξ. 19.22β.

3. Χαιρετίσματα από την Κόρινθο στη Ρώμη (57 μ.Χ.): Ρωμ. 16.23α.

4. Οικονόμος στην πόλη της Κορίνθου: Ρωμ. 16.23β. Ιωάννης Χρυσόστομος,

Ἑρμηνεία εἰς τὴν πρὸς Ῥωμαίους ἐπιστολήν, Ὁμιλία 32.2 [32/32] (Patrolo​gia Graeca 60.677.61-678.7): Ἀσπάζεται ὑμᾶς Ἔραστος ὁ οἰκονόμος τῆς πό​λεως, καὶ Κούαρτος ὁ ἀδελφός. Οὐχ ἁπλῶς προσέθηκεν, Οἰκονόμος τῆς πόλεως· ἀλλ’ ὥσπερ Φιλιππησίοις [4.22] ἔγραφεν, Ἀσπάζονται ὑμᾶς οἱ ἐκ τῆς Καίσαρος οἰκίας, ἵνα δείξῃ, ὅτι καὶ τῶν μεγάλων τὸ κήρυγμα ἥψατο· οὕτω καὶ ἐνταῦθα τοῦ ἀξιώματος μέμνηται, τὸ αὐτὸ τοῦτο κατασκευάζων, καὶ δεικνὺς ὅτι τῷ προσέχοντι οὔτε πλοῦτος κώλυμα γίνεται, οὔτε ἀρχῆς φροντίδες, οὔτε ἄλλο τῶν τοιούτων οὐδέν [“Σας στέλνει χαιρετίσματα ο Έραστος, ο οικονομικός αξιωματούχος της πόλης, και ο αδελφός Κούαρ​τος”. Δεν πρόσθεσε άσκοπα το “οικονομικός αξιωματούχος της πόλης”· αλλά, όπως έγραφε στους Φιλιππησίους [4.22], “Σας στέλνουν χαιρετίσμα​τα οι άνθρωποι που βρίσκονται στο ανάκτορο του Καίσαρα”, για να δείξει ότι το κήρυγμα άγγιξε και τους αξιωματούχους· έτσι και εδώ μνημονεύει το αξίωμα, κάνοντας ακριβώς το ίδιο, και δείχνοντας ότι σε όποιον αφοσι​ώνεται ούτε ο πλούτος γίνεται εμπόδιο, ούτε οι έγνοιες της εξουσίας, ούτε τίποτε άλλο από τα παρόμοια]. Επιγραφή του Εράστου: Βρέθηκε το 1929 στην αρχαία Κόρινθο, σε πλακόστρωτο στα ανατολικά του θεάτρου, και χρονολογείται στο 2ο μισό του 1ου αιώνα μ.Χ.: ERASTUS PRO AEDILI​TATE S. P. STRAVIT (Erastus pro aedilitate sua pecunia stravit = Ο Έρα​στος, σε ανταπόδοση για το αξίωμα του αγορανόμου, έστρωσε αυτό το πλακόστρωτο με δικά του έξοδα). Aedilis = αγορανόμος, αξιωματούχος υπεύθυνος για δημόσια κτίρια, δρόμους, αγορές, εορτές και δημόσια τάξη.

5. Παραμονή στην Κόρινθο (66-67 μ.Χ.): Β´ Τιμόθ. 4.20.

Β. Άρχιππος
1. Συστρατιώτης του αποστόλου Παύλου: Φιλήμ. 2α. Ιωάννης Χρυσόστομος, 

Ὑπόμνημα εἰς τὴν πρὸς Φιλήμονα ἐπιστολήν, Ὁμιλία 1.1 [1/3] (Patrologia Graeca 62. 705.5-13): Διὰ τοῦτο ἔλεγε· Καὶ Ἀρχίππῳ τῷ συστρατιώτῃ ἡ​μῶν. Εἰ συστρατιώτης εἶ, καὶ ἐν τούτοις κοινωνεῖν ὀφείλεις. Οὗτος δέ ἐστιν Ἄρχιππος, περὶ οὗ γράφων Κολοσσαεῦσιν ἔλεγεν· Εἴπατε Ἀρχίππῳ, βλέπε τὴν διακονίαν, ἣν παρέλαβες ἐν Κυρίῳ, ἵνα αὐτὴν πληροῖς. Δοκεῖ μοι οὗ​τος καὶ εἶναι τῶν ἐν κλήρῳ κατειλεγμένων· ὃν καὶ παραλαμβάνει εἰς τὴν ἀξίωσιν, καὶ συστρατιώτην καλεῖ, ὥστε παντὶ τρόπῳ συνάρασθαι [Γι’ αυτό έλεγε: “Και στον Άρχιππο, τον συστρατιώτη μας”. Αν είσαι συστρατιώτης, οφείλεις να συμμετέχεις και σ’ αυτά. Αυτός είναι ο Άρχιππος, για τον οποίο γράφοντας στους Κολοσσαείς έλεγε: “Πέστε στον Άρχιππο: «Πρό​σεχε τη διακονία, που παρέλαβες από τον Κύριο, να την εκπληρώνεις»”. Νομίζω πως και αυτός ήταν μεταξύ εκείνων που είχαν επιλεγεί για το λει​τούργημα· αυτόν λοιπόν τον αποδέχεται στο αξίωμα, και τον ονομάζει “συστρατιώτη”, ώστε με κάθε τρόπο να τον εξυψώσει μαζί του].
2. Διακονία δοσμένη από τον Κύριο: Κολ. 4.17α.

3. Προσοχή για ολοκληρωμένη διακονία: Κολ. 4.17β. Ιωάννης Χρυσόστομος, 

Ὑπόμνημα εἰς τὴν πρὸς Κολοσσαεῖς ἐπιστολήν, Ὁμιλία 12.2 [12/12] (Patro​logia Graeca 62.382.44-383.3): Καὶ εἴπατε Ἀρχίππῳ· Βλέπε τὴν διακονίαν, ἣν παρέλαβες ἐν Κυρίῳ. Μάλιστα αὐτοὺς αὐτῷ ὑποτάττει. Οὐκέτι γὰρ ἂν ἔχοιεν ἐγκαλεῖν ἐκείνῳ ἐπιτιμῶντι αὐτοὺς, ὅταν αὐτοὶ ὦσιν ἀναδεδεγμένοι τὸ πᾶν· ἐπεὶ οὐκ ἔχει λόγον τοῖς μαθηταῖς περὶ τοῦ διδασκάλου λέγειν. Ἀλλ’ ἐπιστομίζων αὐτοὺς, ταῦτα γράφει. Εἴπατε, φησὶν, Ἀρχίππῳ Βλέπε. Φοβοῦντός ἐστι τοῦτο τὸ ῥῆμα πανταχοῦ, ὡς ὅταν λέγῃ· [Φιλιπ. 3.2] Βλέ​πετε τοὺς κύνας· [Κολ. 2.8] Βλέπετε μή τις ὑμᾶς ἔσται ὁ συλαγωγῶν· [Α´ Κορινθ. 8.9] Βλέπετε μή πως ἡ ἐξουσία ὑμῶν αὕτη πρόσκομμα γένηται τοῖς ἀσθενοῦσι. Καὶ πανταχοῦ οὕτω φησὶν ὅταν φοβῇ. Βλέπε, φησὶ, τὴν διακονίαν, ἣν παρέλαβες ἐν Κυρίῳ, ἵνα αὐτὴν πληροῖς. Οὐδὲ ἀφίησιν αὐ​τὸν κύριον εἶναι, καθάπερ αὐτὸς ἔλεγεν· [Α´ Κορινθ. 9.17] Εἰ γὰρ ἑκὼν τοῦτο πράσσω, μισθὸν ἔχω· εἰ δὲ ἄκων, οἰκονομίαν πεπίστευμαι. Ἵνα αὐ​τὴν πληροῖς· διηνεκῶς κεχρημένος σπουδῇ. Ἣν παρέλαβες ἐν Κυρίῳ. Πά​λιν τὸ, Ἐν, διὰ Κυρίου, ἐστίν· Αὐτός σοι ἔδωκεν, οὐχ ἡμεῖς. Κἀκείνους ὑποτάττει αὐτῷ, τῷ δεικνύειν παρὰ Θεοῦ αὐτοὺς ἐγκεχειρισμένον [“Και πέστε στον Άρχιππο: «Πρόσεχε τη διακονία, που παρέλαβες από τον Κύ​ριο»”. Με έντονο τρόπο τούς βάζει κάτω από την εξουσία του. Δεν θα μπορούσαν πια να τον κατηγορούν, όταν τους επέκρινε, από τη στιγμή που αυτοί είχαν αποδεχτεί τα πάντα· γιατί δεν δίνει το δικαίωμα στους μαθητές να μιλούν για τον δάσκαλό τους. Αλλά κάνοντάς τους να σιωπή​σουν τα γράφει αυτά. “Πέστε”, λέει, “στον Άρχιππο: «Πρόσεχε»”. Αυτό το ρήμα παντού δηλώνει κάποιον που προειδοποιεί, όπως όταν λέει: [Φιλιπ. 3.2] “Προσέχετε τα σκυλιά”· [Κολ. 2.8] “Προσέχετε να μην σας εξαπατήσει κανένας”· [Α´ Κορινθ. 8.9] “Προσέχετε μήπως το δικαίωμά σας αυτό γίνει αιτία να σκοντάψουν οι αδύναμοι στην πίστη”. Και παντού αυτό λέει, όταν προειδοποιεί. “Πρόσεχε”, λέει, “τη διακονία, που παρέλαβες από τον Κύριο, να την εκπληρώνεις”. Ούτε τον αφήνει αυτόν να είναι το αφεντικό. όπως και ο ίδιος έλεγε: [Α´ Κορινθ. 9.17] “Αν το κάνω αυτό με δική μου πρωτοβουλία, θα πάρω μισθό· αν όμως το κάνω χωρίς δική μου πρωτο​βουλία, είναι διαχείριση που μου την εμπιστεύθηκε ο Θεός”. “Να την εκ​πληρώνεις”· διαρκώς να νοιάζεσαι με προθυμία. “Την οποία παρέλαβες από τον Κύριο”· Πάλι αυτό το “ἐν (Κυρίῳ)” δηλώνει “μέσω του Κυρίου”· Αυτός σου την έδωσε, όχι εμείς. Κι εκείνους τούς βάζει κάτω από την εξουσία του, με το να τους δείξει ότι ο Θεός τού έχει αναθέσει τη φροντίδα τους].
Γ. Φιλήμονας
1. Αγαπητός συνεργάτης του αποστόλου Παύλου: Φιλήμ. 1. Ιωάννης Χρυσό-

στομος, Ὑπόμνημα εἰς τὴν πρὸς Φιλήμονα ἐπιστολήν, Ὁμιλία 1.1 [1/3] (Pa​trologia Graeca 62.704.42-47): Φιλήμονι τῷ ἀγαπητῷ, καὶ συνεργῷ ἡμῶν. Εἰ ἀγαπητός, οὐ τόλμα τὸ θαρρεῖν οὐδὲ προπέτεια, ἀλλὰ πολλῆς φιλίας δεῖγμα· εἰ συνεργός, οὐ μόνον ἀξιοῦσθαι ὑπὲρ τῶν τοιούτων, ἀλλὰ καὶ χά​ριν εἰδέναι ὀφείλει· ἑαυτῷ γὰρ χαρίζεται, τὸ αὐτὸ ἔργον οἰκοδομεῖται [“Στον Φιλήμονα, τον αγαπητό και συνεργάτη μας”. Αν είναι αγαπητός, το να έχει θάρρος δεν είναι αναίδεια ούτε αυθάδεια, αλλά δείγμα μεγάλης φιλίας· αν είναι συνεργάτης, οφείλει όχι μόνο να αποδέχεται μια αξίωση για τέτοια θέματα, αλλά και να χρωστά ευγνωμοσύνη· γιατί κάνει χάρη στον εαυτό του, συμβάλλει στην επέκταση του ίδιου έργου].
2. Επικεφαλής κατ’ οίκον εκκλησίας: Φιλήμ. 2β.

3. Αγάπη και πίστη στον Κύριο Ιησού: Φιλήμ. 5α.

4. Αγάπη και εμπιστοσύνη στους αδελφούς: Φιλήμ. 5β.

5. Ανάπαυση των πιστών κοντά στον Φιλήμονα: Φιλήμ. 7 (πβ. Φιλήμ. 20).

6. Άτομο πρόθυμης υπακοής: Φιλήμ. 21.

7. Διαθέσιμος για φιλοξενία του αποστόλου Παύλου: Φιλήμ. 22 (πβ. Εβρ. 

13.1-2).

